钦定古今图书集成/明伦汇编/交谊典/第074卷 > 《青门歌送东台张判官》岑参
## 钦定古今图书集成/明伦汇编/交谊典/第074卷 > 《青门歌送东台张判官》岑参

青门金锁平旦开，城头日出使车回。青门柳枝正堪
折，路傍一日几人别。东出青门路不穷，驿楼宫树灞
陵东。花扑征衣看似绣，云随去马色疑骢。胡姬酒罏
日未午，丝绳玉缸酒如乳。灞头花落没马蹄，昨夜微
雨花成泥。黄鹂翅湿飞屡低，关东尺书醉懒题。须臾
望君不可见，扬鞭飞鞚疾如箭。借问使乎何时来，莫
作，东飞伯劳西飞燕。